b'\n_START_ARTICLE_\nMilan Majcen\n_START_SECTION_\n\xc5\xbdivljenjepis\n_START_PARAGRAPH_\nMilan Majcen je kot \xc4\x8dlan izvr\xc5\xa1nega odbora dru\xc5\xa1tva kmetskih fantov in deklet sodeloval pri ustanavljanju teh dru\xc5\xa1tev na Dolenjskem. \xc4\x8clan KPS je postal leta 1941. V njegovi gostilni pri Ker\xc5\xa1i\xc4\x8du v Ljubljani so se zbirali \xc4\x8dlani KPS, Vzajemnosti ter marksisti\xc4\x8dno usmerjena \xc5\xa1tudentska in vajeni\xc5\xa1ka mladina. Po ustanovitvi OF je sodeloval pri pripravah na oboro\xc5\xbeeno vstajo. Avgusta 1941 je bil aretiran, vendar je pobegnil in od\xc5\xa1el v partizane, kjer je postal borec Molni\xc5\xa1ke oziroma Mokr\xc5\xa1ke \xc4\x8dete. Vodstvo NOB ga je septembra 1941 poslalo na Dolenjsko, kjer je organiziral partizanske enote. Postal je komandir Mokrono\xc5\xa1ke \xc4\x8dete. Ko je \xc4\x8deta pridobivala mladino za odhod v partizane z obmo\xc4\x8dja \xc5\xa0entjan\xc5\xbea pri Sevnici je nem\xc5\xa1ka policijska enota v Murncah obkolila hi\xc5\xa1o v kateri sta se zadr\xc5\xbeevala Majcen in soborec Jan\xc4\x8di Mev\xc5\xbeelj. V spopadu, ki je trajal nekaj ur, sta oba padla._NEWLINE_Po njem so poimenovali Ulico Milana Majcna v Spodnji \xc5\xa0i\xc5\xa1ki.'